**Pleacă iarnă, du-te-acuș!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pleacă iarnă, du-te-acuș!

...

De-azi noapte iar a nins din greu

S-au prins din nou norii să cearnă

Și mă întreb, ce Dumnezeu? !

Când oare scăpăm de iarnă?

...

S-a murdărit cu alb natura,

Noroc cu soarele amiezii

Că rezolvă tevatura

Topind steluțele zăpezii!

...

Suntem în luna lui prier,

Pe culmi mai e încă zăpadă,

O mai fi rămas și-n cer

De s-a pornit acum să cadă!

...

Cică iarna a fost blândă

Într-adevăr, a fost domoală,

Dar ne supune la osândă

Acum, în prag de primăvară!

...

Pleacă iarnă, du-te-acuș,

Că vremea se înfierbântă!

Tu n-auzi ce frumos cântă

Florile de corcoduș?